Drie dood, talle beseer in botsing | Maroela Media
Drie mense is Sondagaand dood en minstens sewe beseer in 'n trompop botsing op die R103 in Tweedie in KwaZulu-Natal.
Russel Meiring, woordvoerder van ER24, het gesê verskeie ambulansdienste is omstreeks 20:00 na die toneel ontbied nadat 'n motor en 'n minibustaxi reg van voor gebots het.
"Die wrakke van die twee voertuie het in die middel van die pad gestaan en verskeie van die insittendes het op die sypaadjie langs die ongelukstoneel gesit," het Meiring gesê.
"Twee mans en 'n vrou was in die motor vasgekeer. By nadere ondersoek het paramedici gevind dat al drie reeds aan hul veelvuldige beserings beswyk het. Hulle is op die toneel dood verklaar."
Volgens Meiring het sewe van die insittendes in die taxi matige beserings opgedoen. 'n Dokter wat die botsing sien gebeur het, het hulle behandel. Hulle is later in verskillende ambulanse na 'n hospitaal vervoer.
Chris Botha, woordvoerder van Netcare 911 wat ook op die toneel was, het aan Maroela Media gesê agt beseerdes moes na verskillende hospitale geneem word.
Alweer KwaZuluNatal……het die mense daar geldige bestuurslisensies?
Nietemin, simpatie aan die naasbestaandes…..
Die dokter dit dit aanskou het kan mos die polisie sê wat het gebeur?
Dis moeilik vir ons Natalers waneer sekere voertuie bo die wetgewing is. Ook onthou tog, gedurende vakansie tye is die GP registrasies wat onderstebo langs die hoofweg te sien is. Dan is dit die ou wat pas verby jou gejaag het.
Weet nie wat daar gebeur het nie maar ALWEER 'n minibus taxi betrokke…laat onwillekeurig 'n paar vrae opkom… hoeveel wettige bestuurder lisensies is op die pad of geld daar 2 stelle reēls? En hoeveel voertuie is onpadwaardig op ons paaie? My innige simpatie met die beseerdes en naasbestaandes.
Moenie skroom om te se die taxi was aan die verkeerde kant van die pad nie. in so'n scenario is dit mos normaalweg die geval.